Címlap Légitársaságok Versenyjogi panaszt nyújtott be a Ryanair az airberlin-csőd ügyében
Amint arról korábban beszámoltunk, a Ryanair egy a honlapjára feltett közleményben szerdán azt írta, a mesterségesen létrehozott csődeljárás nyilvánvalóan azt szolgálja, hogy a Lufthansa adósságmentesen átvehesse az Air Berlint. Egyértelmű, hogy ez egy összeesküvés a német kormány és a két légitársaság között – fogalmaztak.
A Ryanair ezért Németország és az Európai Unió (EU) versenyjogi hivatalához is panasszal fordul – közölte a társaság.
Matthias Machnig gazdasági államtitkár reggel a ZDF közszolgálati televízióban visszautasította a Ryanair állításait. A verseny továbbra is biztosítva lesz, hiszen nincs szó a Lufthansánál az Air Berlin teljes átvételéről – mondta az államtitkár.